Margir á faraldsfæti sérstaklega um helgar Svo virðist sem landsmenn hafi rækilega verið farnir að þrá gott veður á Vesturlandi því umferð var mikil alla helgina á þjóðvegunum . Á föstudag og sunnudag mynduðust langar biðraðir í gjaldskýli Hvalfjarðarganganna og gekk umferð hægt . Mikil var um viðburði á svæðinu um helgina sem toguðu til sín gesti og lék veðrið við menn og málleysingja á öllum þessum samkomum . Fjöldi fólk safnaðist t.d. saman á knattspyrnumótum í Borgarnesi og á Akranesi , í Húsafelli og Fossatúni í Borgarfirði og víðar á ferðamannastöðum á Vesturlandi . Samkomur þessar gengu þó stórslysalaust fyrir sig . Umferðin var ekki með öllu óhappalaus og nokkrar bílveltur urðu í umdæmi Borgarneslögreglu . Lítil sem engin meiðsl urðu á fólki en bílar eru mikið skemmdir . Yfirvöld hvetja landsmenn til að sýna varúð og tillitssemi í umferðinni á komandi dögum enda búist við að margir verði á faraldsfæti , t.d. á Landsmót hestamanna í Skagafirði , Færeyska daga í Ólafsvík og á fleiri staði .